
ŠAKIŲ RAJONO SAVIVALDYBĖS MERAS


POTVARKIS
DĖL ŠAKIŲ RAJONO SAVIVALDYBĖS KOLEKTYVINĖS APSAUGOS STATINIŲ POREIKIO NUSTATYMO IR JŲ SĄRAŠO PATVIRTINIMO

2025 m. gegužės  d. Nr. MT-
Šakiai


Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos krizių valdymo ir civilinės saugos įstatymo 4 straipsnio 8 punktu, 13 straipsnio 1 dalies 4 punktu:
1. N u s t a t a u Šakių rajono savivaldybės kolektyvinės apsaugos statinių (toliau – KAS)  poreikį (pridedamas tvirtinamas sąrašas).
2. S k i r i u Šakių rajono savivaldybės KAS valdytojus, kurie yra valdantys savivaldybės turtą patikėjimo teise, atsakingais už jų valdomų KAS pažymėjimą specialiuoju ženklu ir parengtį, vadovaujantis Slėptuvių, kolektyvinės apsaugos statinių ir priedangų poreikio nustatymo, parinkimo, žymėjimo, jų parengties, organizavimo ir naudojimo tvarkos aprašu (toliau – aprašas), patvirtinto Lietuvos Respublikos Vyriausybės 2022 m. gruodžio 29 d. nutarimu Nr. 1317 ,,Dėl Lietuvos Respublikos krizių valdymo ir civilinės saugos įstatymo įgyvendinimo“, užtikrinant aprašo 17, 18 ir 19 punktuose nustatytus terminus ir reikalavimus, KAS inžinerinių sistemų tinkamumą ir pakankamą funkcionavimą, ekstremalios situacijos atveju KAS patalpintų asmenų maitinimo organizavimą ir būtinų gyvenimo sąlygų sudarymą.
3. P r i p a ž į s t u netekusiu galios 2025 m. balandžio 25 d. potvarkį Nr. MT-170 „Dėl Šakių rajono savivaldybės kolektyvinės apsaugos statinių poreikio nustatymo ir jų sąrašo patvirtinimo“.


Savivaldybės meras		     	                                             	             Raimondas Januševičius

